[ca] En la present tesina es mostra l'anàlisi d'estabilitat d'un talús localitzat a la població de Barangay Ucab, Itogon, Filipines que a causa del tifó Mangkhut, va patir una gran esllavissada el 15 de setembre del 2018. Utilitzant les dades disponibles i mitjançant programari específic (Slide2) per dur a terme l'anàlisi d'estabilitat, s'ha generat un model en 2D emprant mètodes d'equilibri límit, en el qual, aplicant diferents condicions de contorn, s'ha analitzat la seva estabilitat. La realització del treball s'ha dividit principalment en les següents parts: la primera ha con- sistit a recopilar, classificar i interpretar informació i assaigs de la zona d'estudi, entre les quals hi han hagut radargrames GPR, mapes cartogràfics i dades d'assaigs de laboratori amb els paràmetres geomecànics del sòl del talús. Un cop recollida dita informació, s'ha procedit a analitzar-la i a partir d'aquí, s'han proposat 2 models en 2D del front amb diferents característiques. Per cada model s'ha generat una anàlisi de sensibilitat i una anàlisi d'estabilitat. En les anàlisis s'han pres com a variables els paràmetres geomecànics de cada material del vessant (pes unitari, angle de fricció i cohesió) i la posició del nivell freàtic del talús, pel fet que, és una de les incògnites del problema i una possible causa del trencament del vessant. Les anàlisis han estat executades segons el mètode d'equilibri límit que més s'ha ajustat a les característiques del problema en qüestió (mètode de Janbu corregit), amb l'objectiu d'obtenir els factors de seguretat i la fondària generada per la trencada en cada cas. Els resultats adquirits s'han comparat entre ells prenent com a mesura de referència, el valor de la profunditat real que va generar la trencada i el volum de material involucrat en l'esllavissada amb l'objectiu de simular el més exacte possible, l'ambient del talús en el moment de l'esllavissa- da. A pesar d'haver tingut algunes limitacions amb les dades, s'ha aconseguit dissenyar un model del talús i unes condicions de contorn que simulen de la manera més aproximada que s'ha pogut una situació similar a la transcorreguda a Barangay Ucab, Itogon el 15 de setembre del 2018.

[en] This thesis shows the stability analysis of a slope located in the population of Barangay Ucab, Itogon, Philippines which, due to typhoon Mangkhut, suffered a large landslide on September 15, 2018. Using the available data and using specific software (Slide2) to perform the stability analysis, a 2D model has been generated using limit equilibrium methods, in which, applying different boundary conditions, its stability has been analyzed. The realization of the work has been divided mainly into the following parts: the first has consisted of collecting, classifying and interpreting information and tests from the study area, among which there have been GPR radargrams, cartographic maps and laboratory data with the geomechanical parameters of the slope soil. Once this information has collected, it has been analyzed and from there, two 2D models of the front have been proposed with different characteristics. Sensitivity analysis and stability analysis were generated for each model. In the analysis, the geomechanical parameters of each slope material (unit weight, friction angle and cohesion) and the position of the talus's groundwater level have been taken as variables, because it is one of the unknowns of the problem and a possible cause of the slope failure. Analysis has been executed according to the limit equilibrium method that has been more closely suited to the characteristics of the problem in question (Janbu Corrected method), with the aim of obtaining the safety factors and depth generated by the fault in each case. The results obtained have been compared to each other by taking as a reference measure, the value of the actual depth generated by the fault and the volume of material involved in the landslide in order to simulate as accurately as possible, the slope environment at the time of the landslide. Despite having had some limitations on the data, it has been possible to design a model of the talus and boundary conditions that simulate the most approximate way that a similar situation has occurred in Barangay Ucab, Itogon on 15 September 2018.